Et, sennor, pues que todo lo vees, porque non catas los altares deMerida en que tantas vezes era el tu cuerpo presentado, et en que tantas et tan santas oraciones se dezian en el tu nombre et á la tu honrra, et á la tu loor; et agora son tantos cansados contra tu voluntat et a honrra de Mahomat et de sus creyentes.» Et después que lloró, et fiço su duelo, dixo: «yo vos diré lo que dize esta piedra: que los de Merida mandaron á los de Ilia que fiçiessen el su muro de veinte et cinco cobdos en alto, et en essa piedra non está y al escrito, et esta fisieron escribir los de Merida et poner sobre las mas altas piedras de la villa, per que fuesse sabido por toda Espanya lo que ellos fazian.